**ZMLUVA O POSKYTOVANÍ STRAVOVACÍCH SLUŽIEB**

uzavretá v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len „zmluva“)

medzi

**Objednávateľom: Základná škola s materskou školou**

So sídlom: ZŠ s MŠ Hargašova 5, 841 06 Bratislava

Štatutárny zástupca: PaedDr. Zuzana Kaliariková

IČO: 360 709 98

DIČ: 2021601538

IČ DPH: -------

IBAN: SK44 0200 0000 0016 2941 4758

SWIFT: SUBASKBX

bankové spojenie: VÚB, a.s. BA

(ďalej v texte len „**Objednávateľ**“)

a

**Poskytovateľom:**

Obchodné meno:

Sídlo:

Štatutárny zástupca:

IČO:

DIČ:

IČ DPH:

Zástupca na rokovanie

vo veciach zmluvných:

Bankové spojenie IBAN:

Obchodná spoločnosť zapísaná:

Kontakt:

email:

tel. č.:

(ďalej v texte len „**Poskytovateľ**“)

(„Poskytovateľ“ a „Objednávateľ“ spoločne ako „Zmluvné strany“ a každá osobitne ako „Zmluvná strana“)

**Preambula**

1. Objednávateľ oznámením o vyhlásení verejného obstarávania uverejneným v Úr. vestníku EÚ dňa 03.05.2023 pod číslom: 2023/S 086-265913 a vo Vestníku UVO č. ... zo dňa ... pod č. .... vyhlásil verejné obstarávanie s názvom: „.......“ (ďalej len ako „Verejné obstarávanie“).
2. Poskytovateľ dňa .... do Verejného obstarávania predložil ponuku, ktorú Objednávateľ dňa ... prijal.
3. Výsledkom Verejného obstarávania je uzatvorenie nasledujúcich zmlúv medzi Objednávateľom a Poskytovateľom:
	1. Zmluva o zabezpečení stravovacích služieb
	2. Zmluva o nájme

**Článok I**

**Účel zmluvy**

## Účelom tejto zmluvy je záväzok Poskytovateľa zabezpečiť stravovacie služby pozostávajúce najmä z výroby a výdaja jedla stravníkom Objednávateľa a s týmito úkonmi súvisiacimi službami, v určených časoch každý školský deň, v rozsahu a za podmienok dohodnutých v tejto zmluve.

## Na účely tejto zmluvy sa nasledujúcimi pojmami rozumie:

## Stravník / stravníci: žiaci základnej školy, detí materskej školy a zamestnanci Objednávateľa

## Kuchyňa: priestory školskej kuchyne na ZŠ s MŠ Hargašova 5, Bratislava, ktorú má Poskytovateľ v prenájme na základe Zmluvy o nájme, a to za účelom plnenia tejto zmluvy,

## Jedálňou: priestory jedálne na základnej škole a priestory jedálne na materskej škole, ktoré má poskytovateľ v prenájme na základe Zmluvy o nájme, a to za účelom plnenia tejto zmluvy,

## Zariadeniami: Zariadenia a inventár, ktoré Objednávateľ na základe Zmluvy o nájme prenajíma Poskytovateľovi za účelom plnenia tejto zmluvy.

## Jedlo alebo Strava: Poskytovateľom vyrobená desiata, obed a/alebo olovrant, a to vrátane nápojov, určené na výdaj stravníkom Objednávateľa podľa podmienok tejto zmluvy a príslušných právnych predpisov a metodických usmernení Ministerstva školstva, vedy, výskumu a športu Slovenskej republiky,

## Výdaj jedla: úkon, ktorým určení zamestnanci Poskytovateľa vydajú objednané alebo určené jedlo stravníkom Objednávateľa,

## Školský deň: každý pracovný deň, v ktorý prebieha vyučovanie na základnej škole a/alebo materskej škole,

## Diétne jedlo: jedlo bezlepkové a bezlaktózové.

**Článok II.**

**Predmet zmluvy**

2.1 Poskytovateľ každý školský deň zabezpečí výrobu, výdaj a evidenciu vydaného jedla stravníkom Objednávateľa. Stravovacie služby budú pozostávať z nasledovných činností:

2.1.1 výroba čerstvých jedál v Kuchyni v rozsahu jej technických a hygienických kapacít a výroba a dovoz časti jedál presahujúcich technické kapacity Kuchyne,

2.1.2 výdaj jedál v priestoroch Jedálne,

2.1.3 zhromažďovanie a zneškodnenie zvyškov Jedál v súlade s príslušnými právnymi predpismi,

2.1.4 príprava podnosov s taniermi a príbormi na určenom mieste,

2.1.5 umývanie tanierov, pohárov, podnosov a príboru a ich odkladanie a skladovanie,

2.1.6 služby spojené s objednaním jedla, evidenciou vydaného jedla, odhlásenia z objednaného jedla, a to prostredníctvom systému EduPage,

2.1.7 služby súvisiace s úhradou za odobratého jedlo bezhotovostným stykom, a to osobitne vo vzťahu k stravníkom, ktorí sú deti materskej školy a žiaci základnej školy, a osobitne vo vzťahu k zamestnanom Objednávateľa,

2.1.8 ostatných služieb, ktoré sú nevyhnutné a priamo súvisia s účelom tejto zmluvy.

2.2 Objednávateľ a Poskytovateľ sa môžu dohodnúť na dňoch, kedy Poskytovateľ nie je povinný zabezpečiť stravu, a to najmä s ohľadom na prerušenie výuky alebo vyučovací proces. O tejto skutočnosti musí Poskytovateľ informovať Stravníkov najneskôr 2 pracovné dni vopred. Poskytovateľ nemá nárok na náhradu škody alebo ušlej mzdy za takto prerušený výkon poskytovania služby.

2.3 Pri výrobe čerstvých jedál je Poskytovateľ povinný využívať prenajaté Zariadenia umiestnené v Kuchyni v rozsahu ich technických a hygienických kapacít.

2.4 Poskytovateľ je povinný zabezpečiť výrobu a dovoz časti jedál presahujúcich technické kapacity Kuchyne, pričom preprava hotového jedla bude zabezpečená na to vhodným dopravným prostriedkom.

2.5 Poskytovateľ je povinný zabezpečiť dopravu každého jedla (desiata, obed alebo olovrant) do priestorov jedálne na materskej škole vhodným dopravným prostriedkom.

2.6 Poskytovateľ si sám zabezpečí vybavenie Kuchyne - zariadenia potrebné na prípravu a výdaj stravy (nad rámec prenajatých Zariadení na základe Zmluvy o nájme), vrátane kuchynského inventáru ako sú taniere, misky kompótové, príbory, poháre, tácky a pod), príslušenstva k prenajatým Zariadeniam, ohrievacie pulty. Poskytovateľ je oprávnený do Kuchyni na vlastné náklady zabezpečiť sporák spĺňajúci príslušné normy, v prípade, ak mu takáto potreba vznikne.

2.7 V rámci služieb súvisiacich s objednaním a vyúčtovaním vydaného jedla Poskytovateľ zabezpečí:

2.7.1 na účely objednávania stravy a odhlásenia sa z objednanej stravy Poskytovateľ bude používať elektronický systém EduPage,

2.7.2 nahratie do systému EduPage aktuálny jedálny lístok na daný týždeň, resp. na nasledujúci týždeň za účelom objednania jedla na najbližší školský deň (objednávanie stravy sa týka žiakov od 2.ročníka základnej školy a zamestnancov Objednávateľa),

2.7.3 spôsob odhlásenia objednaného jedla cez systém EduPage,

2.7.4 nahrávanie do systému EduPage také informácie, aby bolo pre rodičov žiakov základnej školy a detí materskej školy, ako aj zamestnancov Objednávateľa možné zobraziť v systéme vyúčtovanie objednanej stravy (najmä zostatkový kredit zobrazovaný prihlásenému užívateľovi systému, evidencia vydaného jedla, evidencia nahratia kreditu atď), a to v rozsahu dostupných funkcionalít systému EduPage;

2.7.5 nahrať do systému také informácie, aby bolo možné chronologicky zobraziť v systéme finančné operácie stravníka (tzv. denník),

2.7.6 po skončení platnosti tejto zmluvy vrátiť všetkým stravníkom, resp. ich právnym zástupcom, nevyčerpaný kredit evidovaný v systéme EduPage.

2.7.7 objednávanie jedál z jedálneho lístka prostredníctvom systému EduPage v školský deň do 14.00 hod. na nasledujúci školský deň.

2.7.8 odhlásenie z objednanej stravy prostredníctvom systému EduPage každý školský deň najneskôr do 20.00 v deň pred výdajom stravy a telefonicky najneskôr do 8:00 v daný deň.

**Článok III.**

 **Rozsah a kvalita plnenia**

* 1. Rozsah zmluvy je určený skladbou jedál, ktoré je Poskytovateľ povinný každý školský deň zabezpečiť stravníkom Objednávateľa (tým nie je dotknuté ustanovenie bodu 2.2. tejto zmluvy) a počtom stravníkov, ktorým počas trvania tejto zmluvy bude vydané jedlo.
	2. Poskytovateľ je povinný zabezpečiť v dennej ponuke obedu 2 druhy obedového menu (z toho 1 polievka a tri druhy hlavného jedla, z toho jedno diétne jedlo).
	3. Poskytovateľ je povinný zabezpečiť túto skladbu jedál v rámci denného obedového menu počas 5-dňového pracovného týždňa, v ktorom sa vydáva strava:
		1. **Žiakom základnej školy budú vydávané len obedy (v čase 11,45 -14,00 hod.) každý školský deň od septembra do júna (vrátane), pričom polievky ani hlavné jedlo poskytovateľ nezahusťuje potravinami s obsahom lepku (múkou s obsahom lepku):**
1. 1 druh polievky a hlavné jedlo:
	* + 2-krát mäsité jedlo,
		+ 1-krát so zníženou dávkou mäsa s nadstavením,
		+ 1-krát múčne jedlo,
		+ 1-krát zeleninové jedlo.
2. k hlavnému jedlu zeleninový šalát alebo kompót
3. dcl nápoj, pitný režim
4. ovocie podávať denne podľa možností finančného pásma na nákup potravín
	* 1. **Deťom materskej školy budú vydávané každý pracovný deň od septembra do júla (vrátane) (pre deti predškolského veku sa nepripravujú vyprážané pokrmy, údeniny a údené mäsá a iné pokrmy s vyšším obsahom soli), pričom polievky ani hlavné jedlo poskytovateľ nezahusťuje potravinami s obsahom lepku (múkou s obsahom lepku):**
5. desiata (v čase 8,30-9,30 hod.)
6. obedy (v čase 11,15 – 12,30 hod.):
* 1 druh polievky a hlavné jedlo:
* 2-krát mäsité jedlo,
* 1-krát so zníženou dávkou mäsa s nadstavením,
* 1-krát múčne jedlo,
* 1-krát zeleninové jedlo.
* k hlavnému jedlu zeleninový šalát alebo kompót
* dcl nápoj, pitný režim
* ovocie podávať denne podľa možností finančného pásma na nákup potravín
1. olovrant (v čase 14,00 – 15,00 hod.)
	* 1. **Zamestnancom školy budú vydávané len obedy v čase 11,30 – 12,30 pre zamestnancov materskej školy, 11,45 – 14,00 pre zamestnancov základnej školy, každý školský deň od septembra do júla (vrátane), pričom polievky ani hlavné jedlo poskytovateľ nezahusťuje potravinami s obsahom lepku (múkou s obsahom lepku)**:
2. 1 druh polievky a hlavné jedlo:
* 2-krát mäsité jedlo, v mesiaci júl sa podáva len 1 hlavné jedlo,
* 1-krát so zníženou dávkou mäsa s nadstavením,
* 1-krát múčne jedlo,
* 1-krát zeleninové jedlo.
1. k hlavnému jedlu zeleninový šalát alebo kompót
2. dcl nápoj, pitný režim
3. ovocie podávať denne možností finančného pásma na nákup potravín.
	1. Podrobný rozsah plnenia je uvedený v Prílohe č. 1 Zmluvy.
	2. Poskytovateľ nie je povinný zabezpečiť minimálnu ponuku 2 druhov hlavného jedla obeda v mesiaci júl. V tomto období je povinný zabezpečiť min. 1 hlavné jedlo.
	3. Súčasťou obeda bude vždy aj 1 druh nápoja, a to najmä voda, čaj alebo ochutená voda.
	4. **Poskytovateľ sa zaväzuje dodržiavať nasledovné opatrenia na zabezpečenie kvality stravy:**
		1. Pri poskytovaní služby musia byť dodržané platné a účinné všeobecne záväzné právne predpisy, najmä zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov a zákon č. 152/1995 Z. z. o potravinách v znení neskorších predpisov.
		2. Skladovanie potravín, varenie, preprava a podávanie jedál zabezpečuje poskytovateľ v súlade s platným a účinným Potravinovým kódexom SR a s platnou a účinnou vyhláškou MZ SR č. 533/2007 Z. z. o podrobnostiach a požiadavkách na zariadenia spoločného stravovania v znení neskorších predpisov.
		3. Poskytovateľ sa zaväzuje hotové jedlo podávať bezprostredne po jeho tepelnom dohotovení, najneskôr však tri hodiny po ukončení technologického spracovania; počas tohto času teplota hutných pokrmov nesmie klesnúť pod 60o C a tekutých pokrmov pod 65o C“.
		4. Poskytovateľ sa zaväzuje vyrábať jedlá a zostavovať jedálny lístok v zmysle vyhlášky 330/2009 Z.z. o zariadení školského stravovania, Materiálno-spotrebných noriem a receptúr, ktoré charakterizujú príslušnú územnú oblasť pre školské stravovanie platné od 1.9.2021, ako aj Aplikáciu princípov k Materiálno-spotrebným normám a receptúram pre školské stravovanie platným od 1.9.2021. Súčasne sa Poskytovateľ zaväzuje dodržiavať hygienické normy a predpísané platné receptúry minimálne v predpísanej hmotnosti, v zmysle platných noriem pre školské stravovanie a smerníc o výžive vydaných Ministerstvom školstva, vedy, výskumu a športu Slovenskej republiky alebo Ministerstva zdravotníctva Slovenskej republiky.
		5. Poskytovateľ je povinný zabezpečiť systém plnohodnotnej výživy podľa odporúčaných výživových dávok pre jednotlivé kategórie stravníkov a uskutočňovať výrobu jedál a nápojov prioritne z čerstvých surovín, v zmysle zásad správnej výrobnej praxe, používať potravinové komodity najvyššej kvality s vysledovateľnosťou pôvodu a uprednostňovať regionálnych výrobcov potravín z dôvodu čerstvosti potraviny.
	5. **Poskytovateľ je vo vzťahu k jedálnemu lístku povinný:**
		1. zabezpečovať správnu skladbu jedálneho lístka v zmysle platných predpisov pre školské stravovanie,
		2. zaraďovať do skladby jedál čerstvú zeleninu a ovocie,
		3. rozpísať hmotnosť jednotlivých zložiek jedla v jedálnom lístku / najmä pri mäse so šťavou/ po tepelnej príprave na jedálnom lístku a dôsledne dodržiavanie hmotnosti vydávaných porcií,
		4. zodpovedne vyznačiť alergény v jedálnom lístku,
		5. jedálny lístok pre žiakov ZŠ, pre deti MŠ a zamestnancov Poskytovateľ zostaví minimálne 1 týždeň vopred, pričom je povinný uvádzať pri názve jedla aj jeho gramáž a obsah alergénov.
		6. Poskytovateľ zabezpečí, aby sa hlavné jedlo neopakovalo v priebehu jedného mesiaca.
	6. **Poskytovateľ je vo vzťahu k príprave/výrobe stravy povinný:**
		1. zabezpečiť prípravu stravy v priestoroch Kuchyne v rozsahu jej technických kapacít, prípadne aj v iných priestoroch spĺňajúcich všetky relevantné hygienické normy a všeobecne záväzné predpisy,
		2. pred výdajom stravy zabezpečiť odber vzoriek zo všetkých pripravovaných pokrmov, uchovávať ich 48 hodín a viesť príslušnú dokumentáciu,
		3. dodržiavať vysokú úroveň hygieny a čistoty riadu, príborov, ako aj ostatného používaného Zariadenia a inventára,
		4. dodržiavať čistotu pracovných odevov a ochranných pomôcok obsluhujúceho a pomocného personálu a zabezpečiť ich pravidelné pranie a čistenie.

**Článok IV.**

**Cena a platobné podmienky**

* 1. Hodnota jedla pre jednotlivých stravníkov je určená podľa príslušného Finančného pásma na nákup potravín na jedno jedlo podľa vekových kategórií stravníkov vydaného Ministerstvom školstva, vedy, výskumu a športu Slovenskej republiky (ktorý tvorí Prílohu č. 2 tejto Zmluvy). Príslušné finančné pásmo je určené podľa Všeobecného záväzného nariadenia Mestskej časti Bratislava – Záhorská Bystrica č1/2023 zo dňa 25.04.2023. Hodnota jedla sa zmení len v prípade zmeny Finančného pásma na nákup potravín na jedno jedlo podľa vekových kategórií stravníkov vydaného Ministerstvom školstva, vedy, výskumu a športu Slovenskej republiky určeného príslušným všeobecne záväzným nariadením Mestskej časti Bratislava – Záhorská Bystrica (t.j. zmena pásma) a/alebo zmenou výšky príspevku zákonného zástupcu dieťaťa na nákup potravín na jedno jedlo určeného Finančným pásmom na nákup potravín na jedno jedlo podľa vekových kategórií stravníkov vydaného Ministerstvom školstva, vedy, výskumu a športu Slovenskej republiky (t.j. zmena výšky príspevku v určenom finančnom pásme). V prípade, ak sa zmení hodnota jedla podľa predchádzajúcej vety, je Poskytovateľ povinný primerane upraviť aj hodnotu vydaného jedla, a to vo vzťahu ku všetkým stravníkom, ktorých sa zmena hodnoty jedla týka.
	2. Poskytovateľ má na základe tejto zmluvy nárok na Ročný réžijný príspevok podľa Nariadenia vlády č. 668/2004 Z.z. o rozdeľovaní výnosu dane z príjmov územnej samospráve (ďalej len „Nariadenia vlády 668/2004 Z.z.“), určenom ako súčin žiakov základnej školy v danom školskom roku a výšky príspevku určenom podľa Nariadení vlády 668/2004 Z.z.. Tento Ročný réžijný príspevok sa vypočítava vždy na príslušný školský rok v zmysle Nariadenia vlády 668/2004 Z.z. a vypláca sa mesačne vo výške 1/12 ročného príspevku. Príspevok vypláca Hlavné mesto SR v zmysle § 6 ods. 12 písm. b) zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.
	3. Poskytovateľ má od stravníkov, ktorými sú deti materskej školy a žiaci základnej školy, nárok na Mesačný réžijný príspevok v zmysle Všeobecného záväzného nariadenia MČ Záhorská bystrica č. 1/2023 zo dňa 25.04.2023. Mesačný réžijný príspevok je v zmysle VZN povinný uhradiť zákonný zástupca každého stravníka, ktorým je dieťa materskej školy alebo žiak základnej školy, ktorý je v danom mesiaci prihlásený na odber stravy, a to bez ohľadu na to, v akom rozsahu v danom mesiaci služby stravovania podľa tejto zmluvy odoberie. Mesačný réžijný príspevok sa zmení len v prípade zmeny príslušného VZN.
	4. Celková ročná hodnota zmluvy predstavuje súčet všetkých príjmov Poskytovateľa spojených s poskytovaním služby podľa tejto zmluvy počas platnosti zmluvy a závisí od celkového počtu vydaných jedál a ceny za jedno jedlo.

Celková ročná hodnota sa vypočíta podľa nasledujúcej formuly:

**Celková ročná hodnota = [(Celkový počet vydaných jedál v danom školskom roku) x (Cena za jedlo) + Ročný réžijný príspevok + Mesačný réžijný príspevok]**

kde:

Celkový počet vydaných jedál je súčet jedál (desiat, obedov, olovrantov) vydaných stravníkom Objednávateľa počas platnosti zmluvy v danom školskom roku.

Cena za jedlo je pevná cena určená podľa bodu 4.1. tejto zmluvy. Táto cena za jedlo zahŕňa všetky náklady spojené s výrobou, prepravou a servírovaním jedla, vrátane surovín, personálnych nákladov a ďalších nákladov spojených s poskytovaním stravovacích služieb.

Ročný réžijný príspevok je príspevok podľa bodu 4.2. tejto zmluvy.

Mesačný réžijný príspevok je príspevok podľa bodu 4.3. tejto zmluvy.

* 1. Poskytovateľ zabezpečí úhradu za vydané jedlo:
		1. vo vzťahu k stravníkom, ktorí sú deti materskej školy a žiaci základnej školy, prostredníctvom príslušných funkcionalít systému EduPage,
		2. vo vzťahu k zamestnancom Objednávateľa na základe vystavenej faktúry po skončení kalendárneho mesiaca, ktorej prílohou bude počet vydaných jedál zamestnancom v jednotlivé školské dni.
	2. Poskytovateľ nemá nárok na zálohové platby (nabitie kreditu prostredníctvom určenej funkcionality systému EduPage sa nepovažuje za zálohovú platbu, nakoľko je majetkom právneho zástupcu daného stravníka).
	3. Faktúra musí obsahovať všetky náležitosti daňového dokladu, ku ktorej bude pripojený súpis poskytnutých služieb (počet vydaných jedál zamestnancom Objednávateľa v jednotlivé školské dni). Objednávateľ má právo vykonať kontrolu súpisu poskytnutých služieb. Faktúra so súpisom poskytnutých služieb musí byť doručená objednávateľovi najneskôr do 5. dňa nasledujúceho mesiaca.
	4. V prípade, ak predložená faktúra nebude obsahovať náležitosti uvedené v predchádzajúcom odseku, objednávateľ vráti faktúru poskytovateľovi, ktorý je povinný vystaviť novú faktúru s novou lehotou splatnosti.
	5. Splatnosť faktúry je 30 dní odo dňa jej doručenia objednávateľovi.
	6. Poskytovateľ berie na vedomie, že Objednávateľ neručí za záväzky a prípadné dlhy právnych zástupcov stravníkov.
	7. Poskytovateľ sa zaväzuje vydať jedlo stravníkom, ktorí sú deti materskej školy alebo žiaci 1. ročníka základnej školy, a to bez ohľadu na úhradu záväzku za vydanie jedla (t.j. Poskytovateľ nemôže odoprieť stravníkovi, ktorý navštevuje materskú školu alebo je žiak 1. ročníka základnej školy jedlo z dôvodu neuhradenia poplatkov podľa bodu 4.1 a/alebo 4.3. tejto Zmluvy jeho právnym zástupcom).

**Článok V.**

**Práva a povinnosti zmluvných strán**

* 1. Povinnosti Poskytovateľa:
		1. Zabezpečiť každý školský deň výrobu, výdaj a evidenciu vydanej stravy pre stravníkov objednávateľa.
		2. Zabezpečiť na vlastné náklady všetky priame materiálové vstupy nevyhnutné na výrobu a výdaj stravy. Náklady poskytovateľa na tieto vstupy sú zohľadnené v cene stravy podľa bodu 4.1. tejto zmluvy. Všetky nepriame (réžijné) náklady sú zahrnuté v príspevok podľa bodu 4.2. a 4.3. tejto zmluvy.
		3. Dodržiavať zákonné povinnosti v oblasti ochrany zdravia pri práci a ochrany pred požiarmi v zmysle platných právnych predpisov.
		4. Poskytovateľ musí zabezpečiť prípravu a výdaj stravy pracovníkmi, ktorí sú držiteľmi platných zdravotných preukazov.
		5. Poskytovateľ je zodpovedný za čistotu a hygienu v užívaných priestoroch a je povinný dodržiavať platné hygienické zásady a nariadenia pre zariadenia spoločného stravovania. Čistenie priestorov Kuchyne bude pozostávať z každodenného umytia dlážky vo všetkých priestoroch, z pravidelného čistenia kuchynských a výdajných zariadení, ako aj inventáru umiestneného v jedální (stoly a stoličky), umývania toaliet určených pre zamestnancov Poskytovateľa tak, aby boli zabezpečené hygienické štandardy. Stoličky umiestnené v jedálni je potrebné čistiť najmenej raz za týždeň, stoly je potrebné čistiť každý deň, a v prípade potreby aj v priebehu dňa. Poskytovateľ je povinný pri umývaní používať bežné dezinfekčné prostriedky.
		6. Poskytovateľ je povinný mať na danú prevádzku vypracovaný HACCP systém (Hazard Analysis and Critical Control Points – Analýza nebezpečenstva a kritické kontrolné / ochranné body) a prevádzkový poriadok, ktoré predloží Regionálnemu úradu verejného zdravotníctva na schválenie a kópiu Objednávateľovi najneskôr do 30 dní od podpisu Zmluvy. Nepredloženie alebo nedodržiavanie HACCP sa považuje za podstatné porušenie zmluvných podmienok.
		7. Poskytovateľ sa zaväzuje zabezpečiť zneškodnenie zvyškov nespotrebovanej / použitej stravy a uskladňovať ju do zneškodnenia v osobitných nádobách určených pre tento účel. Poskytovateľ je povinný zneškodniť nespotrebovanú / použitú stravu v deň jej výdaja.
		8. Poskytovateľ je povinný plánovať jedálny lístok vopred (t.j. + 1 týždeň) a vypracovaný týždenný jedálny lístok predložiť na odsúhlasenie a podpísanie povereným zamestnancom Objednávateľa, a to najneskôr do stredy 12:00 v danom týždni. Odsúhlasený jedálny lístok na nasledujúci týždeň je Poskytovateľ povinný najneskôr každý štvrtok o 12:00 zverejniť v jedálni (základnej aj materskej školy osobitne) na určených miestach, v systéme EduPage a na webstránke školy.
		9. Umožniť počas plnenia predmetu zmluvy vykonanie kontroly kvality poskytovania stravovacích služieb na to určenou stravovacou komisiou Objednávateľa podľa článku VII tejto zmluvy. Poskytovateľ je povinný závery komisie zohľadniť pri následnom poskytovaní služieb.
		10. V prípade, ak Poskytovateľ bude tepelne pripravovať jedlo v iných ako prenajatých priestoroch podľa Zmluvy o nájme, je povinný na prepravu použiť vozidlo, ktoré spĺňa požiadavky podľa platných právnych predpisov SR, požadované hygienické štandardy, a zároveň pri prevoze stravy musí dodržať hygienické požiadavky na prevoz stravy uvedené v Potravinovom kódexe SR. Poskytovateľ je povinný rešpektovať dopravné značenie a podmienky vjazdu motorových vozidiel v  areáli Objednávateľa.
		11. Poskytovateľ je povinný najneskôr k podpisu zmluvy byť zaradený do siete školských zariadení podľa príslušných právnych predpisov.
		12. Poskytovateľ sa zaväzuje na vlastné náklady zabezpečiť odvoz odpadkov vzniknutých pri výrobe jedla a použitých olejov v súlade s prevádzkovým poriadkom a podľa potreby likvidáciu mastného odpadu z lapača tukov oprávnenou organizáciou.
		13. Poskytovateľ je povinný na vlastné náklady zabezpečiť pracovné sily na výrobu a vydávanie stravy v zmysle vyhlášky 330/2009 Z.z. o zariadení školského stravovania.
		14. Poskytovateľ zabezpečí, aby počas výdaja jedál boli jeho zamestnanci oblečení v čistom oblečení vhodnom na výdaj jedál.
		15. Poskytovateľ je povinný bezodkladne písomne informovať štatutárneho zástupcu Objednávateľa o akýchkoľvek zmenách v prevádzke, ktoré by mohli ohroziť poskytovanie stravovacích služieb, najmä výrobu jedla v rozsahu a kvalite podľa dohodnutých podmienok.
		16. Poskytovateľ je povinný mať najneskôr ku dňu podpisu zmluvy uzatvorenú poistnú zmluvu s poistným obdobím začínajúcim najneskôr dňom Začiatku poskytovania služby podľa tejto zmluvy na krytie poistných rizík vzniku škody na živote a zdraví spôsobenej pri poskytovaní služby hromadného stravovania v školskom zariadení s poistným plnením najmenej 500.000,- € a následné udržiavanie takéhoto poistenia po celú dobu existencie tohto zmluvného vzťahu. Poskytovateľ je povinný nahradiť škodu poškodenému alebo poškodeným vzniknutú v dôsledku poskytovania služby podľa tejto zmluvy, a to poskytnutím poistného plnenia a/alebo z vlastných finančných zdrojov.
		17. Poskytovateľ je povinný poskytovať služby výrobu a výdaja jedál v súlade s Podnikateľským plánom predloženým v ponuke vo Verejnej súťaži (a ktorý predstavuje Prílohu č. 4 tejto zmluvy), a to počas celej Doby trvania zmluvy.
	2. Práva a povinnosti objednávateľa:
		1. Objednávateľ zabezpečí Poskytovateľovi prístup k elektrine, plynu, vode a kanalizácii, a to v každom priestore určenom na výrobu alebo výdaj stravy, ako aj k telefónnej a internetovej sieti pre potreby plnenia si povinností podľa tejto zmluvy
		2. Objednávateľ je povinný pravidelne poskytovať Poskytovateľovi aktuálne informácie o počte potencionálnych stravníkov na daný školský rok, ktorí môžu využívať stravovacie služby, a to za účelom riadneho plánovania a zabezpečenia dostatočného množstva stravy Poskytovateľom.
		3. Objednávateľ sa zaväzuje byť súčinný s Poskytovateľom pri zostavovaní jedálneho lístka, ktorý by mal zohľadňovať potreby žiakov, zdravotné predpisy, výživové odporúčania.
		4. Objednávateľ je povinný uhradiť Poskytovateľovi záväzky podľa bodu 4.3.2. tejto zmluvy.
		5. Objednávateľ je povinný Poskytovateľovi nahlásiť akékoľvek prekážky v poskytovaní služby podľa tejto zmluvy, najmä prerušenie školskej výuky, ktorého dôsledkom nebude vydávanie stravy v daný školský deň, a to najneskôr 3 pracovné dni pred prerušením školskej výuky. To neplatí v prípade havarijných situácií, ktoré Objednávateľ nahlási v deň ich vzniku resp. zistenia.
		6. Objednávateľ alebo ním určené osoby, sú oprávnené vykonávať kontrolu kvality poskytnutej služby. Za týmto účelom Objednávateľ je povinný zriadiť na to určenú stravovaciu komisiu.
		7. Objednávateľ je povinný viesť Knihu sťažností na poskytovanie služieb podľa tejto zmluvy. Poskytovateľ má právo kedykoľvek nahliadnuť do tejto knihy za účelom oboznámenia sa so sťažnosťami a ich nápravy. Objednávateľ je povinný umožniť nahliadnutie do knihy sťažností, a v prípade žiadosti o vyhotovenie kópie v rozsahu požiadanom Poskytovateľom. Účelom knihy sťažností je skvalitňovanie služieb stravovania pre stravníkov.

**Článok VI.**

**Trvanie zmluvy a doba poskytovania služby**

* 1. Táto zmluva nadobúda platnosť dňom jej podpisu obidvoma zmluvnými stranami a účinnosť deň po dni zverejnenia v Centrálnom registri zmlúv vedenom na Úrade vlády Slovenskej republiky v súlade s ustanovením §5a zákona č. 211/2000 Z. z. o slobodnom prístupe k informáciám v spojení s §47a a nasl. Občianskeho zákonníka. Poskytovateľ je oprávnený užívať priestory, ktoré sú určené na výrobu a výdaj jedál po získaní všetkých potrebných povolení, o čom písomne upovedomí Objednávateľa. Poskytovateľ bude poskytovať služby podľa tejto zmluvy od 1. pracovného dňa kalendárneho mesiaca nasledujúcom po dvoch kalendárnych mesiacoch odo účinnosti zmluvy[[1]](#footnote-1) alebo v deň, v ktorý určí ministerstvo v zmysle § 16 zákona č. 596/2003 Z.z. (ďalej len "Dátum začiatku poskytovania služby").
	2. Zmluva sa uzatvára na dobu určitú, a to na obdobie 12 mesiacov od účinnosti zmluvy (ďalej len "Doba trvania zmluvy").
	3. Objednávateľ má právo predĺžiť trvanie zmluvy o ďalších 12 mesiacov, a to najviac 4-krát. Objednávateľ písomne informuje Poskytovateľa u predĺžení zmluvy o ďalších 12 mesiacov najneskôr 60 dní pred skončením Doby trvania zmluvy. Predĺžením zmluvy sa upraví dátum ukončenia a všetky ďalšie podmienky zmluvy zostávajú nezmenené. V prípade, ak Objednávateľ neinformuje Poskytovateľa o predĺžení Doby trvania zmluvy, má sa za to, že Doba trvania zmluvy sa nepredlžuje.
	4. Predčasné ukončenie zmluvy:
		1. Zo strany Objednávateľa: Objednávateľ má právo ukončiť túto zmluvu predčasne, ak Poskytovateľ aspoň 5-krát poruší akékoľvek zo svojich povinností vyplývajúcich z tejto zmluvy alebo aspoň 3-krát podstatne poruší povinností vyplývajúce z tejto zmluvy. Objednávateľ má zároveň právo ukončiť túto zmluvu v prípade, ak dôjde k ukončeniu Zmluvy o nájme. V týchto prípadoch je Objednávateľ povinný poskytnúť Poskytovateľovi písomné oznámenie o predčasnom ukončení zmluvy s uvedením dôvodov a poskytnutím 6-mesačnej výpovednej lehoty, ktorá začína plynúť 1. dňom mesiaca nasledujúceho po doručení výpovede druhej zmluvnej strane.
		2. Zo strany Poskytovateľa: Poskytovateľ má právo ukončiť túto zmluvu predčasne, ak Objednávateľ aspoň 5-krát poruší akékoľvek zo svojich povinností vyplývajúcich z tejto zmluvy alebo z platných právnych predpisov, ktoré Poskytovateľovi bránia v riadnom plnení jeho povinností alebo účelu tejto zmluvy. V takom prípade je Poskytovateľ povinný poskytnúť Objednávateľovi písomné oznámenie o predčasnom ukončení zmluvy s uvedením dôvodov a poskytnutím 6-mesačnej výpovednej lehoty, ktorá začína plynúť 1. dňom mesiaca nasledujúceho po doručení výpovede druhej zmluvnej strane.
	5. Dohoda o predčasnom ukončení: Strany sa môžu dohodnúť na predčasnom ukončení tejto zmluvy písomnou formou a na základe vzájomnej dohody.
	6. Po ukončení zmluvy, bez ohľadu na dôvod, sa Poskytovateľ zaväzuje vrátiť nevyužité finančné prostriedky právnym zástupcom stravníkov zodpovedajúce evidovaným kreditným zostatkom v systéme EduPage. Objednávateľ má právo skontrolovať splnenie tejto povinnosti a poskytnúť potrebnú súčinnosť pri komunikácií s právnymi zástupcami stravníkov.

**Článok VII.**

**Kvalita poskytovania stravovacích služieb**

* 1. Zmluvne strany sa dohodli, že na účely posúdenia kvality poskytovania stravovacích služieb Objednávateľ zriadi osobitnú stravovaciu komisiu, ktorú bude tvoriť 6 členov, pričom 3 členovia komisie budú zamestnancami Objednávateľa a 3 členovia komisie budú vybraní (dobrovoľníci) rodičia detí a žiakov využívajúcich služby podľa tejto zmluvy.
	2. Stravovacia komisia zvyčajne uskutoční kontrolu kvality poskytovaných služieb v mesiaci nasledujúcom po mesiaci, v ktorom bolo v Knihe sťažností zaznamenaných aspoň 60 sťažností týkajúcich sa kvality poskytovanej služby. Predmetom kontroly bude kvalita jedla (vzhľad, vôňa, chuť a váha porcie), čistota priestorov, prístup a hygiena personálu), ako aj iné povinnosti Poskytovateľa vyplývajúce z tejto zmluvy, ktoré boli predmetom evidovaných sťažností.
	3. Každý člen komisie vykoná kontrolu tak, že si na ním zvolený deň objedná jedlo prostredníctvom systému EduPage, pri výdaji jedla vizuálne skontroluje priebeh výdaja, čistotu priestorov, čistotu oblečenia zamestnancov, inventáru jedálne a kuchyne (stoly, stoličky, tácky, taniere, príbor a pod) a následne posúdi kvalitu jedla (z hľadiska jeho množstva, vizuálu, vôni a chuti). Svoje zistenia každý člen komisie zaznamená do určeného hodnotiace hárku. Objednávateľ eviduje každý hárok z vykonanej kontroly kvality poskytovania služieb.
	4. Následne sa komisia stretne, vzájomne sa oboznámi so zisteniami jednotlivých členov a príjme odporúčania a závery pre Poskytovateľa. Z tohto stretnutia sa vyhotoví zápis. Komisia odprezentuje svoje zistenia, odporúčania a závery Poskytovateľovi, resp. ním určenej osobe. Komisia určí lehotu Poskytovateľovi, v ktorej má závery a prípadné odporúčania uviesť do praxe. Z tohto stretnutia sa vyhotoví záver v dvoch rovnopisoch, z toho jeden je určený Poskytovateľovi a jeden Objednávateľovi.
	5. Pre vylúčenie pochybností zmluvné strany majú za to, že kvalita jedla by mala spĺňať tieto kritériá:
1. Výživová hodnota: Jedlo by malo byť vyvážené a poskytovať adekvátny prísun živín, energie, bielkovín, tukov, sacharidov, vitamínov a minerálov v súlade s odporúčanými výživovými normami pre danú vekovú skupinu.
2. Pestrosť: Ponuka jedál by mala byť pestrá, zahŕňať rôzne druhy potravín a zohľadňovať sezónnu dostupnosť surovín.
3. Rešpektovanie diétnych obmedzení a potrieb: Jedlo by malo zohľadňovať individuálne stravovacie potreby a preto by mali byť umožnené alternatívne možnosti kombinácie hlavného jedla a prílohy z jedálneho lístka pre žiakov s týmito obmedzeniami (t.j. nie variť osobitne jedlo podľa individuálnych potrieb, ale umožniť kombinovať hlavné jedlo a prílohu podľa individuálnych potrieb takýchto stravníkov).
4. Dodržiavanie hygienických a bezpečnostných noriem: Všetky potraviny a nápoje musia byť spracované, skladované a podávané v súlade s platnými hygienickými a potravinovými predpismi.
5. Atraktívna prezentácia: Jedlo by malo byť podávané v atraktívnej forme, ktorá podporuje zdravé stravovacie návyky a záujem žiakov o konzumáciu jedla.
6. Dostupnosť a prístupnosť: Školské jedlo by malo byť poskytované v dostatočnom množstve a v časových intervaloch, ktoré sú prispôsobené potrebám žiakov a školskému rozvrhu.

7.6. Zmluvné strany sa dohodli, že s cieľom reagovať na individuálne potreby stravníkov Poskytovateľ nebude za účelom zahusťovania jedál používať potraviny na báze lepku (t.j. bude používať bezlepkové potraviny a prípravky ako napr. ryžová múka, zemiakový škrob a pod, prípadne nebude zahusťovať jedla vôbec).

**Článok VIII.**

**Pokuty a zmluvná zábezpeka**

* 1. Ak Poskytovateľ čo i len 1 deň neposkytne stravovacie služby stravníkom Objednávateľa, má Objednávateľ právo fakturovať Poskytovateľovi zmluvnú pokutu vo výške 10 EUR za každého stravníka, ktorému stravovacie služby neboli v príslušnom dni poskytnuté.
	2. V prípade, že Poskytovateľ poruší akúkoľvek povinnosť vyplývajúcu z čl. II., čl. III., čl. V. alebo bodu 8.5. tejto Zmluvy, má Objednávateľ nárok na úhradu zmluvnej pokuty vo výške 50 EUR, a to za každú porušenú povinnosť, a aj opakovane, po každej doručenej výzve na odstránenie porušovania zmluvných povinností podľa tejto Zmluvy, ktorej Poskytovateľ nevyhovie.
	3. Poskytovateľ sa dopustí podstatného porušenia Zmluvy, ak opakovane, aspoň 3 krát poruší tú istú povinnosť podľa v tejto zmluvy v priebehu troch mesiacov alebo aspoň 5 krát poruší ktorúkoľvek povinnosť podľa tejto zmluvy v priebehu troch mesiacov. V prípade podstatného porušenia zmluvy má Objednávateľ právo na pokutu vo výške 100 EUR za každé podstatné porušenie.
	4. V prípade omeškania platby Objednávateľa Poskytovateľovi, je Poskytovateľ oprávnený fakturovať Objednávateľovi úroky z omeškania v zmysle platných právnych predpisov z ceny neuhradenej čiastky z faktúry za každý aj začatý deň omeškania.
	5. Poskytovateľ sa zaväzuje, že na bankový účet Objednávateľa uvedený v záhlaví tejto zmluvy zloží zábezpeku podľa nasledujúceho bodu alebo zriadi v prospech Objednávateľa bankovú záruku podľa nasledujúceho bodu.
		1. Poskytovateľ zloží zábezpeku vo výške 5.000,00 EUR ku dňu podpisu zmluvy, a to bezhotovostným prevodom na bankový účet: SK75 0200 0000 0000 0122 9042 (účet MČ Záhorská Bystrica), a to pre prípad, že Poskytovateľ nebude plniť svoje povinnosti podľa tejto zmluvy a Objednávateľovi vznikne voči nemu nárok a/alebo pohľadávka. Objednávateľ je oprávnený použiť zábezpeku alebo jej časť v prípade, ak Poskytovateľ poruší/nesplní niektorú svoju zmluvnú povinnosť, povinnosť úhrady zmluvných pokút a sankcií za nedodržanie/nesplnenie/porušenie zmluvných povinností, po zdokladovaní ich nárokovateľnosti a vopred písomnom upozornení Poskytovateľa, ktorý si svoj záväzok nesplní ani v primeranej lehote na nápravu. V prípade využitia zábezpeky alebo jej časti Objednávateľom, bude Poskytovateľ bez zbytočného odkladu povinný doplniť ju do plnej výšky, t.j. 5.000,00 EUR, a to najneskôr do 15 dní od doručenia výzvy Objednávateľa na jej doplnenie. V prípade riadneho ukončenia zmluvy sa zábezpeka v sume, v akej nebola použitá na krytie peňažných záväzkov Objednávateľa voči Poskytovateľovi v zmysle tohto bodu vráti Poskytovateľovi do 7 dní ukončení zmluvy.
		2. Alternatívne Poskytovateľ je povinný najneskôr ku dňu podpisu zmluvy odovzdať Objednávateľovi bankovú záruku vo forme originálnej listiny na zabezpečenie riadneho plnenia povinností podľa tejto zmluvy, a to pre prípad, že Poskytovateľ si nebude plniť svoje povinnosti podľa tejto zmluvy a Objednávateľovi voči nemu vznikne nárok a/alebo pohľadávka (ďalej v tomto bode len „banková záruka“). Banková záruka bude Poskytovateľom vystavená v prospech Objednávateľa, „bez výhrad“, bude vystavená bankou pôsobiacou v Slovenskej republike v súlade so zákonom č. 483/2001 Z. z. o bankách a o zmene a doplnení niektorých zákonov v  znení neskorších predpisov, bude obsahovať záväzok, že v lehote 15 dní po doručení písomnej žiadosti Objednávateľa na zaplatenie, zaplatí banka akúkoľvek sumu až do výšky 5.000,00 EUR, ak nárok na jej vyplatenie vznikol v súvislosti s plnením tejto zmluvy v období od okamihu začatia Dátum začiatku poskytovania služby až do jej skončenia. Banková záruka bude v trvaní 12 mesiacov od účinnosti zmluvy. V prípade predĺženia Doby trvania zmluvy je Poskytovateľ povinný predložiť bankovú záruku zodpovedajúcu dĺžke Doby trvania zmluvy. Objednávateľ je oprávnený použiť bankovú záruku alebo jej časť v prípade, ak Poskytovateľ poruší/nesplní niektorú svoju zmluvnú povinnosť, vrátane zmluvných pokút a sankcií za nedodržanie/nesplnenie/porušenie zmluvných povinností, a to po predchádzajúcom písomnom upozornení Poskytovateľa, ktorý si svoj záväzok nesplní ani v primeranej lehote na nápravu. V prípade využitia bankovej záruky alebo jej časti Objednávateľom, je Poskytovateľ bez zbytočného odkladu povinný doplniť bankovú záruku do plnej výšky, t.j. 5.000,00 EUR, a to najneskôr do 15 dní od doručenia výzvy Objednávateľa na jej doplnenie. V prípade riadneho ukončenia zmluvy sa banková záruka v sume, v akej nebola použitá na krytie peňažných záväzkov Objednávateľa voči Poskytovateľovi v zmysle tohto bodu, vráti Poskytovateľovi do 7 dní ukončení zmluvy.

**Článok IX.**

**Spoločné a záverečné ustanovenia**

* 1. Táto zmluva nadobúda platnosť dňom jej podpisu obidvoma zmluvnými stranami a účinnosť deň po dni zverejnenia v Centrálnom registri zmlúv vedenom na Úrade vlády Slovenskej republiky v súlade s ustanovením §5a zákona č. 211/2000 Z. z. o slobodnom prístupe k informáciám v spojení s §47a a nasl. Občianskeho zákonníka.
	2. Táto zmluva sa uzatvára na dobu 12 mesiacov odo dňa nadobudnutia jej účinnosti. Objednávateľ má právo predĺžiť Dobu trvania zmluvy o ďalších 12 mesiacov, najviac však 4krát.
	3. Zmeny alebo doplnky tejto zmluvy je možné robiť len formou dodatku podpísaného oboma zmluvnými stranami a v súlade so Zákonom o verejnom obstarávaní.
	4. Ostatné vzťahy osobitne neupravené touto zmluvou sa spravujú podľa príslušných ustanovení Obchodného zákonníka a všeobecne záväzných právnych predpisov.
	5. Nedeliteľnou súčasťou tejto zmluvy je:
		1. príloha č. 1 – Podrobný rozsah poskytovaných služieb
		2. príloha č. 2 - Finančné pásmo A na nákup potravín na jedno jedlo a Finančné pásmo B na nákup potravín na jedno jedlo
		3. príloha č. 3 – Vzor hodnotiaceho hárka pre členov stravovacej komisie
		4. príloha č. 4 – Podnikateľský plán
		5. príloha č. 5 – Pravidlá použitia subdodávateľov
	6. Zmluvné strany berú na vedomie, že zverejnenie zmluvy a príloh v CRZ je v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov a nie je porušením alebo ohrozením obchodného tajomstva.
	7. Táto zmluva je vyhotovená v 6 (šiestich) rovnopisoch, z ktorých 4 (štyri) vyhotovenia sú pre objednávateľa a 2 (dve) vyhotovenia pre poskytovateľa.
	8. Zmluvné strany zhodne vyhlasujú, že táto zmluva bola uzavretá na základe ich slobodnej a vážnej vôle, nie v tiesni a nie za nápadne nevýhodných podmienok.
	9. Zmluvné stany prehlasujú, že si zmluvu prečítali, jej obsahu porozumeli, s obsahom súhlasia a na znak súhlasu ju vlastnoručne podpísali.

V Bratislave dňa .............................. V ...................... dňa............................

Objednávateľ: Poskytovateľ:

1. napr. ak zmluva nadobudne účinnosť 15.7.2023, dodávateľ začne poskytovať služby od 2.10.2023 (pretože 1.10.2023 je nedeľa). [↑](#footnote-ref-1)